În centrul Galațiului, în imediata apropiere a Palatului Prefecturii și a Catedralei Arhiepiscopale „Sf Nicolae și Sf Andrei”, ambele inaugurate la începutul secolului 20 de Principele Ferdinand și Principesa Maria, se află o clădire la fel de legendară, Casa Cuza,  în care și-a petrecut copilăria și o bună parte din viață Alexandru Ioan Cuza, primul domnitor al României moderne.